ОПШТИНСКО ВЕЋЕ ОПШТИНЕ ГАЏИН ХАН на основу одредбе члана 46. Закона о локалној самоуправи („Службени гласник РС“, број 129/2007 и 83/2014), члана 3. и члана 22. став 3. Одлуке о Општинском већу општине Гаџин Хан („Службени лист града Ниша“, број 83/2008 и 79/2017) , члан 27. став 10., 29.став 3. и 36. став 6. Закона о јавној својини („Службени гласник РС“, број 72/2011,88/2013,105/2014, 104/2016-др.закон, 108/2016 и 113/2017), на 88. седници одржаној дана 30. јула 2018 године , доноси:

З А К Љ У Ч А К

1.**ДАЈЕ СЕ САГЛАСНОСТ** на нацрт Уговора о поклону непокретности у јавну својину поклонопримца Општине Гаџин Хан и то: удео од 48/72 идеалних делова на парцели 2101земљиште под зградом- објектом од 53м2, земљиште уз зграду-објекат од 5 а 00 м2, воћњак 6. класе од 96 м2 и удео од 48/72 идеалних делова на породичној стамбеној згради бр. зг. 1, СЕЛО на парцели 2101, све уписано у ЛН број 228 КО Калетинац, од стране поклонодавца Матић Благоја, унука сада покојног Драгутина Матића званог „Око соколово“.

2.**ПОКЛОНОДАВАЦ** уз међусобну сагласност и договор са осталим наследницима, поклања свој сувласнички удео у целости на непокретности кп. бр. 2101 КО Калетинац и родну кућу свог деде, покојног Драгутина Матића, постојећу на наведеној парцели, за спомен кућу свог деде, а поклонопримац прима поклон са захвалношћу.

3. **ЗАКЉУЧИТИ** Уговор о поклону у свему према нацрту.

4. **ПРЕДСЕДНИК** општине Гаџин Хан Саша Ђорђевић, као законски заступник општине Гаџин Хан, сходно одредби члана 44. став 1. тачка 3. Закона о локалној самоуправи („Службени гласник РС“, број 129/2007), у име и за рачун општине Гаџин Хан, закључиће и потписаће уговор о поклону непокретности из става 1. овог Закључка са поклонодавцима , код Јавног бележника (Нотара).

Број:06-464-45/18-III

У Гаџином Хану, дана 30. јула 2018.године.

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић